Comunicat de presă

**640 de persoane, din 260 de instituţii publice**

**au răspuns până în prezent invitaţiei ANFP la dialog**

Agenţia Naţională a Funcţionarilor Publici a organizat marţi, 22.02.2022, webinarul cu tema “Promovarea modelelor de reformă a managementului resurselor umane din administrația publică, activitate a proiectului „Dezvoltarea unui sistem de management unitar al resurselor umane din administrația publică", cod SMIS 119957 (SIPOCA 136).

Evenimentul face parte dintr-o serie de 12 webinarii (unul la nivel naţional şi unsprezece la nivel regional), care au rolulde a prezenta și dezbate opțiunile de politici publice referitoare la dezvoltarea unui sistem de management unitar al resurselor umane din administrația publicăromânească, care au fost dezvoltate cu suport din partea Băncii Mondiale. Dezbaterea a vizat următoarele subiecte: implementarea unui cadru de competențe și noile modele propuse de recrutare și de management al performanței pentru funcția publică din România.

La webinar au participat peste 90 de persoane, reprezentanţi ai administraţiei publice centrale, ai ANFP şi ai Băncii Mondiale.

Prezent la eveniment, Vasile-Felix Cozma, preşedintele Agenției, a mulţumit celorlalte instituții direct implicate în implementarea acestui proiect (Secretariatul General al Guvernului, în calitate de beneficiar al proiectului şi Ministerul Muncii şi Solidarităţii Sociale, în calitate de partener, alături de ANFP) pentru buna colaborare, precum şi reprezentanţilor Băncii Mondiale, pentru sprijinul acordat în implementarea activităţilor.

“*Sunt convins că toate activităţile derulate în cadrul proiectului vor contribui în mod semnificativ la reforma managementului resurselor umane din administraţia publică românească. Pentru a obţine rezultate durabile, este nevoie ca sistemul să fie regândit, începând de la recrutarea oamenilor, până la stabilirea unui cadru general de competenţe şi la stabilirea paşilor pentru asigurarea unui management performant. Am gândit ca aceste aceste webinarii să fie dedicate tuturor celor 8 regiuni de dezvoltare, pentru a oferi ocazia unui număr cât mai mare de colegi din administraţie, să-şi spună punctul de vedere pe elemente din reforma care îi vizează*”, a precizat președintele ANFP.

640 de participanți, reprezentând 260 de instituții de la nivelul administrației publice centrale, teritoriale și locale din toate cele 8 regiuni ale țării s-au înscris până în prezent la cele 12 webinarii.

 \*\*\*

Proiectul „Dezvoltarea unui sistem de management unitar al resurselor umane din administrația publică", cod SMIS 119957 (SIPOCA 136), este implementat în perioada 08.11.2017 - 08.05.2022 de către SGG, în parteneriat cu ANFP şi MMSS, şi beneficiază de asistenţă tehnică din partea Băncii Mondiale. Scopul proiectului îl constituie dezvoltarea sistemului de management strategic integrat al resurselor umane astfel încât acestea să poată asigura suportul necesar unei administrații publice moderne, performante, incluzive și inovative. Detalii despre activitățile și rezultatele din proiect pot fi consultate aici: <http://www.anfp.gov.ro/continut/SIPOCA136>.